Càtedra UNESCO Pau Casals

Webinar: Educar en Drets Culturals – De les declaracions a les pràctiques
2024-09-25 17:00 - 2025-07-09 14:33 (Europe/Madrid)
DescripcióDescripcióDes de la Càtedra UNESCO Pau Casals s’organitza un webinar el pròxim dimecres 25 de setembre, centrat en la relació entre l’educació per a la pau i els drets culturals.
Aquest webinar té com a objectiu principal explorar les interdependències entre aquests dos àmbits, destacant la importància de passar de les declaracions a les pràctiques reals.
Es busca oferir eines per integrar els drets culturals en la educació per a la pau, creant un pont entre teoria i pràctica.
Els drets culturals són un dels aspectes menys coneguts dins la família dels drets humans, tot i ser fonamentals per a la convivència en societats diverses i plurals. La cultura juga un paper clau en la creació de diàleg, especialment en contextos on el conflicte pot sorgir. Participar en la vida cultural i respectar la identitat de cada persona és essencial per garantir la pau i la cohesió social.
El webinar comptarà amb les participacions de:

Dr. Alfons Martinell: Codirector de la Càtedra UNESCO Pau Casals i expert en polítiques culturals i cooperació.
Mireia Tresserras: Codirectora a EducART, educadora de museus i investigadora en drets culturals i educació.
Laurence Cuny: Jurista especialitzada en dret internacional dels drets humans.
Jordi Pascual: Professor del Màster en Gestió Cultural de la UOC i la UdG, i coordinador de la Comissió de Cultura de Ciutats i Governs Locals Units.

Per obtenir més informació fes clic aquí.
Amb el suport de l’Institut Català Internacional per la Pau

IV Jornada “Fem música junts. Educació i participació creativa”
2025-05-06 09:45 - 18:00
DescripcióProgramaDescripció
La IV Jornada de la Càtedra UNESCO Pau Casals, sota el títol «Fem música junts. Educació i participació creativa», s’emmarca en el llegat humanístic i musical d’un artista profundament compromès amb el seu temps, que entenia la música com una expressió del millor de la condició humana. En contraposició a la guerra, la música representava per a ell una connexió profunda amb el sentit de la vida, una font d’autoestima i dignitat, tant personal com col·lectiva. Més enllà del gaudi estètic, la música és —i ha de ser— una experiència de trobada, de cooperació, d’alegria compartida, d’exigència mútua i de respecte. En definitiva, tot allò que contribueix a créixer i a enfortir l’esperit de comunitat i de ciutadania.
L’objectiu d’aquesta jornada és reflexionar com els ciutadans i ciutadanes de la nostra societat tenen accés a la cultura i formació musical bàsica, i també el paper dels estudis musicals tant a l’escola com als estudis professionals, i es debatran qüestions com “per què i per a què creiem que ens cal fer música junts”, i “com podríem garantir la possibilitat de fer-la”.
La jornada serà gratuïta, començarà a les 9:45h i comptarà amb les participacions d’artistes com Tarta Relena (grup de música folk i gregorià progressiu), Abel Antón Delgado (violinista i escriptor), i Quim Carandell (La Ludwig Band), i més. Tots ells formaran part de la taula rodona de músics professionals, on ens parlaran de les seves experiències musicals en companyia i, a continuació, escoltarem al director musical associat a l’orquestra Los Angeles Philharmonic, Paolo Bortolameolli. També podrem gaudir d’unes taules de debat sobre l’educació musical.
Amb les participacions del Dr. Joan Fuster-Sobrepere, director de la Càtedra UNESCO Pau Casals; el Dr. Alfons Martinell, codirector de la Càtedra UNESCO Pau Casals; Ester Bonal, professora de música i artivista. Co-directora d’EducArtS, d’El Teler de la Música i de Xamfrà; Anna Carné, coordinadora de ConArte i professora de violoncel; Núria Sempere, directora general de l’Escola Superior de Música de Catalunya; i Jordi Pardo, director general de la Fundació Pau Casals.
Pots assistir-hi tot el dia o només durant alguna de les taules rodones.
Programa
MATÍ
9.45-10.00 h Acreditació

10.00-10.30 h Inauguració institucional
Amb les intervencions de:
– Joan Fuster-Sobrepere, director de la Càtedra UNESCO Pau Casals i professor agregat en els Estudis d’Arts i Humanitats de la Universitat Oberta de Catalunya (UOC).
– Jordi Pardo, director de la Fundació Pau Casals.
– Anna Busquets, directora dels Estudis d’Arts i Humanitats de la UOC.

10.30-11.30 h Vídeo i debat: “Fem música junts?”
Per què i per a què creiem que ens cal fer música junts?
Com podríem garantir la possibilitat de fer-la?
– Modera el debat: Ester Bonal, Professora de música i artivista. Co-directora d’EducArtS, d’El Teler de la Música i de Xamfrà.

11.30-12.00h Pausa pel cafè

12.00-13.00h Taula rodona: “Experiències musicals en companyia”
– Amb les participacions de: Tarta Relena, Quim Carandell, Abel Antón Delgado, i més…
– Modera el debat: Anna Carné, coordinadora de ConArte i professora de violoncel.
13.00-13.30 h Video: Paolo Bortolameolli
– Paolo Bortolameolli, director musical associat de Los Angeles Philarmonic, Director Musical de l’Orquesta Simfònica Nacional Esperanza Azteca (Mèxic) i principal Director invitat de la Filharmònica de Santiago (Xile).
13.30-14.00h Col·loqui i debat
– Presenta i modera el debat: Núria Sempere, directora de l’Escola Superior de Música de Catalunya.
14.00-15.30h Dinar per lliure
TARDA
15.30-17.00 h Debat: “Educació i participació creativa”
Metodologia de la sessió en format World Café
1. Per què cal reivindicar la necessitat de fer música i fer-la junts?
2. Quines experiències d’èxit coneixem que n’avalen la funció per reduir les desigualtats? (social, educativa i cultural).
3. Què es necessitaria, a nivell de país, per garantir el compliment a l’accés a la pràctica cultural col·lectiva universal i a trencar «sostres de vidre»?
Taula 1. En els entorns educatius de règim general
Taula 2. En les escoles de música i arts
Taula 3. En els àmbits comunitaris

17.00-17.45 h Plenari amb els resultats finals
– Modera: Joan Fuster-Sobrepere, director de la Càtedra UNESCO Pau Casals.
17.45-18.00 h Conclusions i tancament
– Alfons Martinell, codirector de la Càtedra UNESCO Pau Casals.
Jornada en català

Side Events de Mondiacult 2025 sobre drets culturals
2025-09-26 16:45 - 19:15
DescripcióProgramaDescripció

CÀTEDRA UNESCO
PAU CASALS
La protecció d’artistes en risc i els drets culturals
La Càtedra UNESCO Pau Casals participa a Mondiacult 2025 amb la celebració d’un side event, “La protecció d’artistes en risc i els drets culturals”. En la seva trajectòria com a músic Pau Casals va defensar la pau, l’entesa mundial i la funció de Nacions Unides. El seu llegat se sustenta per un compromís amb la lluita per la pau des de la música i la cultura.
Malgrat l’existència d’un marc de protecció del dret internacional, la societat observa les seves infraccions i vulnerabilitat en la destrucció cultural. Aquests actes han mobilitzat la consciència mundial sobre la necessitat efectiva de protecció dels artistes, creadors, intèrprets i altres agents culturals que han d’abandonar els seus països per la impossibilitat d’exercir els seus drets. Diferents organitzacions internacionals i locals, així com algunes ciutats, han donat suport a aquesta protecció des de la societat civil en diferents formats d’acollida i solidaritat.
L’objectiu d’aquesta jornada és sensibilitzar sobre els efectes de la guerra i el conflicte en la vida cultural de la població i reflexionar sobre les orientacions de Nacions Unides en el camp de la destrucció intencionada de patrimoni i els efectes dels conflictes bèl·lics. Aquesta trobada, en el qual participaran diferents agents culturals i socials, pretén promoure la solidaritat amb els artistes, intèrprets, creadors, etc. que han d’abandonar el seu país o ciutat per motius de guerra o conflicte i es presentaran experiències en les quals se’ls ofereix refugi i atenció.
La jornada comptarà amb algunes intervencions sobre les accions que diferents organitzacions estan duent a terme a Barcelona i amb l’aportació d’una recerca sobre el llegat de Pau Casals en aquest àmbit. Tot això en el marc de concreció i aplicació dels drets culturals.
Amb la col·laboració de:

FUNDACIÓN
GABEIRAS
La cultura com a bé mundial com a garantia dels drets culturals
La Fundació Gabeiras és una entitat creada el 2016 que es dedica a la recerca, difusió i incidència en matèria de drets culturals. Dins de les seves línies de treball, a inicis del 2023 la Fundació, va posar en marxa un grup de treball multidisciplinari per a abordar el debat actual referit a la “cultura com bé bàsic”.
Recentment, s’han posat en circulació conceptes referits a la cultura que la qualifiquen, com “bé bàsic i de primera necessitat” (Llei 14/2021, d’11 d’octubre), “bé públic mundial” (Mondiacult, Mèxic 2022) i “bé públic essencial i bé públic mundial” (presidència Unió Europea, Càceres 2023). L’objectiu del grup és dotar d’una reflexió sòlida el debat per a permetre el seu correcte desenvolupament i concreció. Es treballa per a facilitar la transformació legislativa i normativa que permeti que la cultura sigui entesa com un bé essencial a protegir i la participació cultural un dret a facilitar en tota la seva extensió.
La jornada tractarà d’exposar el treball realitzat fins al moment pel grup així com les aportacions d’agents de gran rellevància en l’àmbit cultural llatinoamericà amb l’objectiu de contrastar les diferents aproximacions que pretenen contestar a les qüestions de què parlem quan parlem de bé bàsic de cultura, quina és la diferència entre els diferents conceptes i quin futur ens dibuixa aquest nou marc teòric.
Jornada en català i castellà.

Programa

La protecció d’artistes en risc i els drets culturals
16.45-17.00 h Acreditació
17-17.10 h Inauguració i presentació
Amb les intervencions de:
– Manel Jiménez, vicerector d’Aliances, comunitat i cultura de la UOC
– Jordi Pardo, director general de la Fundació Pau Casals
– Roger Dedeu, president de la Fundación Gabeiras
17.10-17.30 h “L’evolució dels mecanismes internacionals de protecció dels músics en risc. Una perspectiva històrica que explora el llegat de Pau Casals”.
– Laurence Cuny, jurista i experta en drets humans, especialitzada en drets culturals i llibertat artística.
17.30-17.50 h Taula rodona “Accions de protecció dels artistes en risc”
Amb les intervencions de:
– Xavier Cutillas, director de l’Associació Catalana per la Pau
– Gemma Rodríguez, directora del PEN Català
17.50-18 h Conclusions i tancament
– Alfons Martinell, codirector de la Càtedra UNESCO Pau Casals.

La cultura com a bé mundial com a garantia dels drets culturals
18.15-18.55 h
Amb les intervencions de:
– Lucina Jimenez, directora general de Formació i Gestió Cultural és un àrea dins de la Secretaria de Cultura del Govern de Mèxic.
– Humberto Cunha, professor de Dret de la Cultura del Programa de Postgrau en Dret Constitucional, Universitat de Fortalesa (Brasil)
– Patricia Gabeiras, directora de Gabeiras i doctora en Dret de la Cultura.
18.55-19.15 h Conclusions i clausura
– Jesús Prieto de Pedro, vicepresident de la Fundación Gabeiras i catedràtic de Dret Administratiu per l’UNED.
Organitzat per la Càtedra UNESCO Pau Casals i la Fundación Gabeiras.

V Jornada "Música i intel·ligència artificial"
2026-05-05 09:30 - 14:30
Imatge creada per la dissenyadora Marta Aymerich amb el suport d’IA
DescripcióProgramaDescripció
Sota el títol Música i intel·ligència artificial, la V Jornada de la Càtedra Pau Casals pren com a punt de partida el llegat del Mestre per proposar una reflexió sobre els canvis en el món musical i les possibilitats que ofereix la intel·ligència artificial. La visió humanista de Casals, entesa com a eina de transformació social i cultural, ens serveix per explorar com la innovació pot reforçar l’expressivitat artística.
Amb l’objectiu de compartir coneixement, experiències i metodologies d’investigació aplicades a la creació sonora crearem un espai de trobada entre investigadors, artistes i professionals del sector musical. Explorarem com la intel·ligència artificial pot contribuir a generar noves experiències musicals, com es poden integrar aquestes tecnologies en l’educació i la producció artística, i quines implicacions tenen per al futur del sector.
La jornada s’estructurarà en tres blocs.
El primer amb una primera taula rodona d’investigadors i pensadors moderada per Tere Badia, directora d’Hacte (Hub d’Art, Ciència i Tecnologia de Barcelona) que comptarà amb les intervencions de Joan Manel del Pozo, president del Consell d’Educació de Catalunya, Jorge Luís Marzo, historiador de l’art i Tatiana Afanador, investigadora en art i tecnologia.
El segon bloc amb la ponència d’en Xavier Serra, catedràtic del Departament d’Enginyeria de la Universitat Pompeu Fabra, que porta com a títol “Representació i comprensió de Pau Casals en sistemes d’intel·ligència artificial” en la qual s’examinaran les capacitats dels sistemes d’intel·ligència artificial per representar coneixement sobre Pau Casals i el seu llegat musical. Es descriuran els mecanismes d’accés i generació d’informació, així com les limitacions en la captació de dimensions contextuals, culturals i interpretatives. I, finalment es consideraran també els principals reptes ètics associats i es proposaran direccions per al desenvolupament de tecnologies més robustes i contextualment informades.
El tercer bloc finalitzarà amb una segona taula rodona d’artistes i creadors moderada per Laia Blasco, professora i investigadora en arts, disseny i multimèdia al grup DARTS, és Directora del Grau d’Arts de la UOC, en la qual intervindran Lina Bautista, músic i live coder, membre de Toplap Barcelona i Axolot, Lluís Nacenta, director del Museu de Disseny i cap de programes del Disseny Hub Barcelona i Iván Paz live Coder i fundador dels col.lectius axolot.cat i toplap_barcelona.
La jornada es clausurarà amb la intervenció musical de l’artista Lina Bautista oferint una performance de live coding.
Hi haurà les intervencions de la Dra. Àngels Fitó, rectora de la Universitat Oberta de Catalunya; el Dr. Joan Fuster-Sobrepere, director de la Càtedra UNESCO Pau Casals; i el Sr. Jordi Pardo, director general de la Fundació Pau Casals.
Jornada en català.
Programa
9.15-9.30 h Acreditació
9.30-9.40 h Inauguració institucional
Amb les intervencions de la Dra. Àngels Fitó Bertran, rectora de la Universitat Oberta de Catalunya, el Sr. Jordi Pardo Rodríguez, director general de la Fundació Pau Casals i el Dr. Joan Fuster-Sobrepere, director de la Càtedra UNESCO Pau Casals.
9.45-10.50 h Taula rodona amb investigadors i pensadors
Amb les intervencions de Joan Manel del Pozo, president del Consell d’Educació de Catalunya, Jorge Luís Marzo, historiador de l’art i Tatiana Afanador, investigadora en art i tecnologia.
Modera el debat Tere Badia, directora d’Hacte (Hub d’Art, Ciència i Tecnologia de Barcelona).
10.55-11.25 h Pausa pel cafè
11.30-12.30 h Ponència: “Representació i comprensió de Pau Casals en sistemes d’intel·ligència artificial”.
S’examinaran les capacitats dels sistemes d’intel·ligència artificial per representar coneixement sobre Pau Casals i el seu llegat musical. Es descriuran els mecanismes d’accés i generació d’informació, així com les limitacions en la captació de dimensions contextuals, culturals i interpretatives. Es consideraran també els principals reptes ètics associats i es proposaran direccions per al desenvolupament de tecnologies més robustes i contextualment informades.
Amb Xavier Serra, catedràtic del Departament d’Enginyeria de la Universitat Pompeu Fabra.
12.35-13.40 h Taula rodona amb artistes
Amb les intervencions de Lina Bautista, músic i live coder, membre de Toplap Barcelona i Axolot, Lluís Nacenta, director del Museu de Disseny i cap de programes del Disseny Hub Barcelona i Iván Paz live Coder i fundador dels col.lectius axolot.cat i toplap_barcelona.
Modera el debat Laia Blasco, professora i investigadora en arts, disseny i multimèdia al grup DARTS, és Directora del Grau d’Arts de la UOC.
13.45 h-14.15 h Performance de live coding amb Lina Bautista
14.20-14.30 h Conclusions i tancament
Amb Dr. Joan Fuster-Sobrepere, director de la Càtedra UNESCO Pau Casals.

Simposi Internacional Pau Casals
2026-10-01 08:00 - 2026-10-31 17:00
Objectius

Difusió científica: reflexió sobre l’estat de la qüestió sobre el llegat musical i humanístic de l’obra de Pau Casals.
Donar a conèixer diferents iniciatives que, sota el nom de Pau Casals, fomenten la difusió d’activitats culturals i socials.
Incrementar la coordinació, el lligam i la col·laboració de tota la xarxa Casals.
Promoure la presentació d’estudis i recerques sobre la figura de Pau Casals i els seus valors.
Fomentar la projecció i cooperació internacional de les iniciatives relacionades en el foment del llegat musical i humanístic de Pau Casals.
Difondre les contribucions que es presentin.

Propòsit
El Simposi Internacional Pau Casals és una iniciativa que té com a objectius fonamentals compartir el coneixement i noves aportacions, projectes i activitats en marxa relacionades amb el llegat musical i humanístic de Pau Casals tant a escala nacional com internacional.
El Simposi vol ser un punt de trobada triennal de projectes i activitats d’investigadors, professionals i institucions per fomentar més difusió general i estimular la col·laboració i coordinació. Es valorarà la possibilitat de crear un mecanisme de coordinació en xarxa.
El programa de cada edició contemplarà la presentació de nous treballs de recerca, debats, i la coordinació entre manifestacions musicals, espais o altres iniciatives relacionades amb el llegat de Pau Casals. En aquest sentit, es preveu programar presentacions de projectes de recerca, taules rodones, tallers, diàlegs o accions musicals.
Amb el suport de l’Entidad de Gestión de los Artistas Intérpretes o Ejecutantes de la música (AIE).
